title: 2005/16/EF: Rådets afgørelse af 22. december 2004 om ændring af afgørelse 2003/631/EF om indførelse af foranstaltninger vedrørende Liberia i henhold til artikel 96 i AVS-EF-partnerskabsaftalen i et særligt hastende tilfælde

text:
               12.1.2005

               DA

               Den Europæiske Unions Tidende

               L 8/12

      RÅDETS AFGØRELSE

   af 22. december 2004
   om ændring af afgørelse 2003/631/EF om indførelse af foranstaltninger vedrørende Liberia i henhold til artikel 96 i AVS-EF-partnerskabsaftalen i et særligt hastende tilfælde
   (2005/16/EF)
   RÅDET FOR DEN EUROPÆISKE UNION HAR —
   under henvisning til AVS-EF-partnerskabsaftalen, som trådte i kraft den 1. april 2003, særlig artikel 96,
   under henvisning til den interne aftale mellem repræsentanterne for medlemsstaternes regeringer, forsamlet i Rådet, om de foranstaltninger, der skal træffes, og de procedurer, der skal følges ved gennemførelsen af AVS-EF-partnerskabsaftalen (1), særlig artikel 3,
   under henvisning til forslag fra Kommissionen, og
   ud fra følgende betragtninger:

               (1)

               Efter Rådets afgørelse 2002/274/EF af 25. marts 2002 om afslutning af konsultationerne med Liberia i henhold til artikel 96 og 97 i AVS-EF-partnerskabsaftalen (2), skal der træffes relevante foranstaltninger som omhandlet i artikel 96, stk. 2, litra c), og artikel 97, stk. 3, i AVS-EF-partnerskabsaftalen.

               (2)

               Efter Rådets afgørelse 2003/631/EF af 25. august 2003 om indførelse af foranstaltninger vedrørende Liberia i henhold til artikel 96 i AVS-EF-partnerskabsaftalen i et særligt hastende tilfælde (3), skal der træffes nye relevante foranstaltninger som omhandlet i artikel 96, stk. 2, litra c), og artikel 97, stk. 3, i AVS-EF-partnerskabsaftalen.

               (3)

               Forholdene i Liberia er i øjeblikket sådanne, at der ikke kan sikres respekt for de demokratiske principper, god regeringsførelse og retsstaten.

               (4)

               Det er derfor nødvendigt at forlænge gyldighedsperioden for de i afgørelse 2003/631/EF fastsatte foranstaltninger og fortsætte den tætte politiske dialog med Liberias regering —

         TRUFFET FØLGENDE AFGØRELSE:
   Artikel 1
   De i artikel 1 i afgørelse 2003/631/EF fastsatte foranstaltninger udløber den 30. juni 2006. Denne frist berører ikke andre eventuelle specifikke udløbsfrister i de finansieringsinstrumenter, der er omfattet af denne afgørelse.
   Brevet i bilaget til denne afgørelse sendes til Liberias udenrigsminister.
   Artikel 2
   Resultaterne af konsultationerne som omhandlet i udkastet til brev, som er knyttet som bilag til afgørelse 2002/274/EF, gælder uanfægtet.
   Artikel 3
   Denne afgørelse har virkning fra dagen for vedtagelsen.
   Artikel 4
   Denne afgørelse offentliggøres i Den Europæiske Unions Tidende.

      Udfærdiget i Bruxelles, den 22. december 2004.

            På Rådets vegne

         C. VEERMAN

            Formand

      (1)  EFT L 317 af 15.12.2000, s. 376.

      (2)  EFT L 96 af 13.4.2002, s. 23.

      (3)  EUT L 220 af 3.9.2003, s. 3.

      BILAG

                  H.E. Hr. Thomas Nimely Yaya

                  Udenrigsminister

                  Monrovia

                  Liberia

            Hr. minister
      Ved brev nr. SGS3/7429 af 27. august 2003 meddelte Den Europæiske Union Liberias regering, at den agtede at følge den liberianske fredsproces på basis af den alsidige fredsaftale. Det nævnes endvidere i brevet, at Den Europæiske Union nøje ville følge den politiske udvikling og overgangsreformerne i Liberia og fortsætte den tætte politiske dialog på basis af artikel 8 i AVS-EF-partnerskabsaftalen og resultaterne af konsultationerne som omhandlet i vort brev nr. SGS 272745 af 27. marts 2002.
      Der er nu forløbet over et år, siden Liberias nationale overgangsregering trådte til efter undertegnelsen i Accra af den alsidige fredsplan i august 2003. Tiden er nu inde til at gøre status over, hvilke fremskridt der er gjort med gennemførelsen af den alsidige fredsplan, og de tilsagn, der blev afgivet under ovennævnte konsultationer.
      Den Europæiske Union noterer sig for nærværende med tilfredshed, at sikkerhed og ro nu hersker igen i landet, og at der er taget nogle indledende skridt til demokratiske forandringer og reform af den offentlige sektor. Dog giver Liberias nationale overgangsregerings forvaltning af de offentlige finanser og af økonomien som helhed og af statsejede virksomheder samt den omsiggribende korruption fortsat anledning til bekymring. De kommissioner, der er nedsat ved fredsaftalen, har desuden til dato ikke gjort tilfredsstillende fremskridt med indfrielsen af deres mandat til at forbedre regeringsførelsen og ansvarligheden. Der skal endvidere sættes ind på at løse menneskerettighedsspørgsmål.
      I lyset af det ovenfor anførte skønner Den Europæiske Union, at Liberias nationale overgangsregering ikke fungerer og opererer på en fuldt tilfredsstillende måde, og at de af Unionen indførte relevante foranstaltninger derfor endnu ikke kan ophæves. Dette vil ske, når der engang er indsat en demokratisk valgt og ansvarlig præsident og regering.
      Den Europæiske Union har derfor besluttet, at Rådets afgørelse 2003/631/EF af 25. august 2003 forlænges med 18 måneder. Vor tætte politiske dialog vil fortsætte i denne periode på basis af artikel 8 i AVS-EF-partnerskabsaftalen og resultaterne af konsultationerne som omhandlet i vort brev nr. SGS 272745 af 27. marts 2002 med sigte på at øge respekten for menneskerettighederne, demokratiet, retsstaten og god regeringsførelse. Dialogen skal involvere formandskabet for Den Europæiske Union og Europa-Kommissionen, og der foretages politiske evalueringer hver sjette måned.
      I mellemtiden videreføres støtten til fredsprocessen og den resultatorienterede overgangsstrategi på basis af de relevante foranstaltninger, der er fastlagt i Rådets afgørelse 2003/631/EF af 25. august 2003.
      Med venlig hilsen

            På Kommissionens vegne

            På Rådets vegne


title: 2009/492/EF: Kommissionens afgørelse af 22. juni 2009 om Fællesskabets finansielle bidrag til trustfond 911100MTF/INT/003/EEC (TFEU 970089129) til bekæmpelse af mund- og klovesyge uden for Fællesskabet

text:
               26.6.2009

               DA

               Den Europæiske Unions Tidende

               L 164/64

      KOMMISSIONENS AFGØRELSE

   af 22. juni 2009
   om Fællesskabets finansielle bidrag til trustfond 911100MTF/INT/003/EEC (TFEU 970089129) til bekæmpelse af mund- og klovesyge uden for Fællesskabet
   (2009/492/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), særlig artikel 13, og
   ud fra følgende betragtninger:

               (1)

               I beslutning 90/424/EØF fastsættes de nærmere vilkår for Fællesskabets finansielle deltagelse i specifikke veterinærforanstaltninger. Heri skal indgå bekæmpelse af mund- og klovesyge. I henhold til beslutningen kan der ydes fællesskabsstøtte til enhver aktion til bekæmpelse af mund- og klovesyge uden for Fællesskabet, som Fællesskabet har truffet beslutning om, herunder navnlig med henblik på at beskytte udsatte områder inden for Fællesskabet.

               (2)

               I forbindelse med de store mund- og klovesygeepidemier sidst i 1950′erne både i Fællesskabet og i nabolandene oprettedes Den Europæiske Kommission for Bekæmpelse af Mund- og Klovesyge (EUFMD) under De Forenede Nationers Levnedsmiddel- og Landbrugsorganisation (FAO).

               (3)

               I 1960′erne opfordredes EUFMD-medlemslandene på grund af den øgede risiko for indslæbning af eksotiske mund- og klovesygestammer til Europa til at oprette en trustfond for hasteforanstaltninger på Balkan, der var sygdommens vigtigste adgangsvej. Senere blev fonden opdelt i trustfond 911100MTF/003/EEC, som de EUFMD-medlemslande, der også var medlemmer af EF, bidrog til, og trustfond 909700MTF/004/MUL, som de EUFMD-medlemslande, der på det tidspunkt ikke var, eller stadig ikke er medlemmer af EF, henholdsvis bidrog eller bidrager til.

               (4)

               Artikel 4 i Rådets direktiv 90/423/EØF (2) indeholder bestemmelser vedrørende ophør af profylaktisk vaccination mod mund- og klovesyge i hele Fællesskabet i 1991.

               (5)

               I Rådets direktiv 2003/85/EF af 29. september 2003 om EF-foranstaltninger til bekæmpelse af mund- og klovesyge (3) blev forbuddet mod profylaktisk vaccination atter slået fast, samtidig med at man udvidede muligheden for at anvende nødvaccination mod mund- og klovesyge.

               (6)

               Siden 1992 er der blevet indberettet en række udbrud af mund- og klovesyge, navnlig i områder i Fællesskabet, der støder op til endemisk inficerede tredjelande, og i 2001 var der en større epidemi i visse medlemsstater, hvilket betyder, at der er behov for et højt informationsniveau om sygdommen og et godt beredskab, herunder internationalt samarbejde.

               (7)

               Dertil kommer, at der i de seneste år er registreret udbrud og i nogle tilfælde alvorlige epidemier i tredjelande, der grænser op til medlemsstater, hvilket kan true sundhedsstatussen for de husdyr i Fællesskabet, der er modtagelige for sygdommen.

               (8)

               På grund af forekomsten af nye virustopotyper og stadigt mindre effektive regionale bekæmpelsesforanstaltninger har Fællesskabet i nært samarbejde med EUFMD via trustfond 911100/MTF/INT/003/EEC støttet programmer for nødvaccination i Tyrkiet og i Transkaukasien.

               (9)

               Fællesskabet og De Forenede Nationer underskrev den 29. april 2003 en rammeaftale for finansiering og administration, som gjorde det muligt at gennemføre den aftale mellem Europa-Kommissionen og FN's Levnedsmiddel- og Landbrugsorganisation, der blev underskrevet den 17. juli 2003.

               (10)

               I overensstemmelse med Kommissionens afgørelse 2005/436/EF af 13. juni 2005 om EF's samarbejde med FN's Levnedsmiddel- og Landbrugsorganisation, navnlig om Europa-Kommissionens foranstaltninger til bekæmpelse af mund- og klovesyge (4), indgik Kommissionen aftalen »Implementing Agreement MTF/INT/003/EEC911100 (TFEU970089129) on EC Funded Permanent Activities carried out by the FAO European Commission for the Control of Foot and Mouth Disease«, som blev underskrevet den 1. september 2005 og løb fra den 1. januar 2005 til den 31. december 2008.

               (11)

               Den pågældende gennemførelsesaftale bør fornyes, og Fællesskabets bidrag til trustfond 911100MTF/INT/003/EEC bør fastsættes.

               (12)

               I lyset af de to udvidelser af Den Europæiske Union i 2004 og 2007 bør Fællesskabets bidrag fastsættes til højst 8 000 000 EUR for en fireårsperiode. Trustfondens budget for 2009 bør bestå af fondssaldoen pr. 31. december 2008 og et EF-bidrag, der bringer fondens midler i USD op på, hvad der svarer til 2 000 000 mio. EUR. Derefter bør udgifterne dækkes gennem årlige overførsler.

               (13)

               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —

         TRUFFET FØLGENDE AFGØRELSE:
   Artikel 1
   1.   Saldoen for trustfond 911100MTF/INT/003/EEC (TFEU 970089129) (herefter benævnt »trustfonden«) pr. 31. december 2008 fastsættes til 677 855 EUR.
   2.   Fællesskabets finansielle bidrag til trustfonden fastsættes til højst 8 000 000 EUR for en fireårsperiode fra den 1. januar 2009.
   3.   Den første rate af det beløb, der er omhandlet i stk. 2, består for 2009 af:

               a)

               saldoen, som omhandlet i stk. 1

               b)

               et EF-bidrag, der bringer trustfondens samlede midler i USD op på, hvad der svarer til 2 000 000 EUR.

         4.   Trustfondens udgifter i 2009, 2010, 2011 og 2012 dækkes gennem årlige EF-bidrag, der forfalder i henholdsvis 2010, 2011, 2012 og 2013. Det er dog en forudsætning for disse bidrag, at der er disponible midler på Fællesskabets budget.
   5.   De årlige EF-bidrag som omhandlet i stk. 4 baseres på den finansberetning, som Den Europæiske Kommission for Bekæmpelse af Mund- og Klovesyge (EUFMD) fremlægger enten på eksekutivkomitéens årsmøde eller på EUFMD's halvårlige generalforsamling sammen med detaljeret dokumentation i overensstemmelse med FAO-reglerne.
   Artikel 2
   1.   Der indgås en gennemførelsesaftale mellem Kommissionen og FAO vedrørende anvendelsen og driften af trustfonden for den fireårsperiode, der begynder den 1. januar 2009.
   2.   Trustfonden drives af Kommissionen og EUFMD i fællesskab i overensstemmelse med gennemførelsesaftalen som omhandlet i stk. 1.

      Udfærdiget i Bruxelles, den 22. juni 2009.

            På Kommissionens vegne

         Androulla VASSILIOU

            Medlem af Kommissionen

      (1)  EFT L 224 af 18.8.1990, s. 19.

      (2)  EFT L 224 af 18.8.1990, s. 13.

      (3)  EUT L 306 af 22.11.2003, s. 1.

      (4)  EUT L 151 af 14.6.2005, s. 26.


title: Afgørelse nr. E1 af 12. juni 2009 om praktiske retningslinjer for overgangsperioden for den i artikel 4 i Europa-Parlamentets og Rådets forordning (EF) nr. 987/2009 omhandlede elektroniske dataudveksling (Tekst af relevans for EØS og for EF/Schweiz-aftalen)

text:
               24.4.2010

               DA

               Den Europæiske Unions Tidende

               C 106/9

         AFGØRELSE Nr. E1
   af 12. juni 2009
   om praktiske retningslinjer for overgangsperioden for den i artikel 4 i Europa-Parlamentets og Rådets forordning (EF) nr. 987/2009 omhandlede elektroniske dataudveksling
   (Tekst af relevans for EØS og for EF/Schweiz-aftalen)
   2010/C 106/03
   DEN ADMINISTRATIVE KOMMISSION FOR KOORDINERING AF SOCIALE SIKRINGSORDNINGER HAR —
   under henvisning til artikel 72, litra a), i Europa-Parlamentets og Rådets forordning (EF) nr. 883/2004 af 29. april 2004 om koordinering af de sociale sikringsordninger (1), i henhold til hvilken den har til opgave at behandle ethvert administrativt spørgsmål eller fortolkningsspørgsmål, der opstår i forbindelse med bestemmelserne i forordning (EF) nr. 883/2004 og Europa-Parlamentets og Rådets forordning (EF) nr. 987/2009 af 16. september 2009 om de nærmere regler til gennemførelse af forordning (EF) nr. 883/2004 om koordinering af de sociale sikringsordninger (2),
   under henvisning til artikel 72, litra d), i forordning (EF) nr. 883/2004 om koordinering af de sociale sikringsordninger, i henhold til hvilken Den Administrative Kommission fremmer den størst mulige anvendelse af nye teknologier,
   under henvisning til artikel 4 i forordning (EF) nr. 987/2009, i henhold til hvilken »oplysningerne overføres mellem institutionerne eller forbindelsesorganerne ad elektronisk vej …« og »Den Administrative Kommission fastsætter strukturen, indholdet, og formatet af, samt detaljerede ordninger vedrørende udvekslingen af dokumenter og strukturerede elektroniske dokumenter«,
   under henvisning til artikel 95 i forordning (EF) nr. 987/2009 om overgangsperioden, i henhold til hvilken »hver medlemsstat kan omfattes af en overgangsperiode for elektronisk dataudveksling, …« og »disse overgangsperioder ikke må overstige 24 måneder fra datoen for gennemførelsesforordningens ikrafttræden«, og
   ud fra følgende betragtninger:

               (1)

               I henhold til artikel 95 i forordning (EF) nr. 987/2009 kan Den Administrative Kommission fastlægge de praktiske bestemmelser om eventuelle nødvendige overgangsperioder med henblik på at sikre den nødvendige dataudveksling i forbindelse med anvendelsen af grundforordningen og gennemførelsesforordningen.

               (2)

               Det er nødvendigt at fastsætte de grundprincipper, der skal anvendes af institutionerne i overgangsperioden.

               (3)

               Det forventes, at der efter ikrafttrædelsen af de nye forordninger vil være et stort antal ansøgninger under behandling, hvor der er erhvervet ret til ydelser i henhold til Rådets forordning (EØF) nr. 1408/71 (3) før denne dato, og at det i forbindelse med disse ansøgninger foreslås, at udvekslingen af oplysninger generelt finder sted i henhold til de procedurer, der er fastsat i forordning (EØF) nr. 1408/71 og Rådets forordning (EØF) nr. 574/72 (4), herunder anvendelse af E-blanketter.

               (4)

               Artikel 94, stk. 1 i forordning (EF) nr. 987/2009 indebærer, at der foretages en »dobbeltfastsættelse af ydelsen« i de i den foregående betragtning omhandlede tilfælde, og at ydelsesmodtageren herefter får tilkendt den højeste ydelse.

               (5)

               I langt de fleste eller måske alle tilfælde vil en ydelse, der er baseret på tidligere forordninger, imidlertid i praksis ikke blive højere ved anvendelsen af de nye forordninger. Det anses derfor for urealistisk at forvente, at institutionerne i disse tilfælde vil anvende procedurerne både i henhold til forordning (EØF) nr. 574/72 og (EF) nr. 987/2009.

               (6)

               I afgørelse nr. H1 (5), stk. 5, præciseres situationen for de attester (E-blanketter) og de EU-sygesikringskort (herunder den midlertidige sygesikringsattest), som er blevet udstedt inden ikrafttrædelsen af forordning (EF) nr. 883/2004 og (EF) nr. 987/2009.

               (7)

               Under overgangsperioden er det alene medlemsstaterne, som afgør, hvornår de er rede til at deltage i EESSI (elektronisk udveksling af socialsikringsdata) enten i sin helhed eller sektor for sektor.
               Beslutningen i sagen er truffet på de i artikel 71, stk. 2, i forordning (EF) nr. 883/2004 fastsatte betingelser —

         TRUFFET FØLGENDE AFGØRELSE:

               1.

               Under overgangsperioden er det ledende princip et godt samarbejde mellem institutionerne, en pragmatisk holdning og fleksibilitet. Det er først og fremmest af afgørende betydning, at der garanteres en gnidningsløs overgang for de borgere, som gør brug af deres rettigheder i henhold til de nye forordninger.

               2.

               Fra og med datoen for ikrafttrædelsen af forordning (EF) nr. 883/2004 og (EF) nr. 987/2009 erstatter papirudgaverne af de strukturerede elektroniske dokumenter (SED) de E-blanketter, der er baseret på forordning (EØF) nr. 1408/71 og (EØF) nr. 574/72.

               3.

               Medlemsstater, som har nationale elektroniske applikationer, der producerer E-blanketter, eller som foretager elektronisk dataudveksling (f.eks. Build-projektet), som med rimelighed ikke kan ændres inden for denne tidsramme, kan fortsætte med at anvende disse i overgangsperioden, så længe borgernes rettigheder i henhold til de nye forordninger garanteres i deres helhed, jfr. dog stk. 2.

               4.

               Under alle omstændigheder skal en institution under overgangsperioden acceptere relevante oplysninger i ethvert dokument, der udstedes af en anden institution, selv om dokumentets format, udformning eller struktur er forældet. Såfremt der opstår tvivl om den pågældende borgers rettigheder, skal institutionen i en god samarbejdsånd kontakte den institution, som har udstedt dokumentet.

               5.

               Som fastsat i afgørelse nr. H1, stk. 5, er de E-blanketter, dokumenter og EU-sygesikringskort (herunder den midlertidige sygesikringsattest), som er blevet udstedt inden datoen for ikrafttrædelsen af forordning (EF) nr. 883/2004 og (EF) nr. 987/2009, fortsat gyldige og skal selv efter denne dato tages i betragtning af myndighederne i andre medlemsstater indtil sidste gyldighedsdato, eller indtil de trækkes tilbage eller erstattes af dokumenter, der udstedes eller fremsendes i henhold til forordning (EF) nr. 883/2004 og (EF) nr. 987/2009.

               6.

               De enkelte medlemsstater kan følge en fleksibel fremgangsmåde og gennemføre EESSI (elektronisk udveksling af socialsikringsdata) sektor for sektor efterhånden, som de bliver klar til at anvende EESSI via deres kontaktpunkt eller kontaktpunkter. En medlemsstat kan også vælge først at deltage i EESSI, når det er muligt for samtlige sektorer.

               7.

               At være »EESSI-aktiveret« betyder, at den pågældende sektor eller det pågældende kontaktpunkt både kan sende og modtage alle meddelelser inden for sektoren til og fra andre medlemsstaters kontaktpunkter.

               8.

               Oplysningerne om, hvilken sektor der i hvilken medlemsstat er tilsluttet EESSI, skal anføres på en fortegnelse, som alle nationale institutioner har adgang til, og som også fremgår af EESSI-hovedkataloget. Medlemsstaterne skal skriftligt underrette Den Administrative Kommission herom inden datoen for deres tilslutning.

               9.

               Under overgangsperioden udveksles oplysningerne mellem to medlemsstater inden for en sektor enten inden for EESSI eller uden for EESSI; der er ingen sammenblanding (mix and match) under forbehold af bilaterale aftaler, som f.eks. vedrører fælles afprøvning eller uddannelse eller tilsvarende grunde.

               10.

               Til brug for institutionerne vedtager Den Administrative Kommission et standardlayout for papirudgaverne af de strukturerede elektroniske dokumenter (SED).

               11.

               Denne afgørelse offentliggøres i Den Europæiske Unions Tidende. Den finder anvendelse fra datoen for ikrafttrædelsen af forordning (EF) nr. 987/2009.

         Gabriela PIKOROVÁ

            Formand for Den Administrative Kommission

      (1)  EUT L 166 af 30.4.2004, s. 1.

      (2)  EUT L 284 af 30.10.2009, s. 1.

      (3)  EUT L 149 af 5.7.1971, s. 2.

      (4)  EFT L 74 af 27.3.1972, s. 1.

      (5)  Se side 13 i denne EUT.


Avis juridique important

|

31999D0065

1999/65/EF: Rådets afgørelse af 22. december 1998 om regler for virksomheders, forskningscentres og universiteters deltagelse i forskning samt regler for formidling af forskningsresultater med henblik på gennemførelse af Det Europæiske Fællesskabs femte rammeprogram (1998-2002)

EF-Tidende nr. L 026 af 01/02/1999 s. 0046 - 0055

RÅDETS AFGØRELSE af 22. december 1998 om regler for virksomheders, forskningscentres og universiteters deltagelse i forskning samt regler for formidling af forskningsresultater med henblik på gennemførelse af Det Europæiske Fællesskabs femte rammeprogram (1998 2002) (1999/65/EF) RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 130 J og artikel 130 O,under henvisning til forslag fra Kommissionen (1),under henvisning til udtalelse fra Det Økonomiske og Sociale Udvalg (2),i henhold til fremgangsmåden i traktatens artikel 189 C (3), ogud fra følgende betragtninger:(1) Femte rammeprogram for Det Europæiske Fællesskabs indsats inden for forskning, teknologisk udvikling og demonstration (1998 2002) (i det følgende benævnt femte rammeprogram) blev vedtaget ved Europa-Parlamentets og Rådets afgørelse nr. 182/1999/EF (4); de betingelser for finansieringsbidrag fra Fællesskabet, som fremgår af bilag IV til nævnte afgørelse, skal suppleres med andre bestemmelser, som fastsættes i henhold til traktatens artikel 130 J og artikel 130 O, stk. 2;(2) de nye bestemmelser bør indgå i en komplet, sammenhængende og gennemskuelig ramme, således at særprogrammerne til iværksættelse af femte rammeprogram kan gennemføres på en harmoniseret måde;(3) reglerne for virksomheders, forskningscentres og universiteters deltagelse bør tage hensyn til arten af indsatsen inden for forskning, teknologisk udvikling og demonstration (i det følgende benævnt »indirekte FTU-aktioner«); de afhænger af, om deltageren er hjemmehørende i henholdsvis en medlemsstat, en associeret stat eller et tredjeland, samt af deltagerens retlige struktur;(4) i henhold til femte rammeprogram kan retlige enheder, der er hjemmehørende i tredjelande, deltage, herunder på grundlag af internationale aftaler; aftaler indgået med Fællesskabet, navnlig på grundlag af traktatens artikel 130 M, skal gennemføres under overholdelse af princippet om gensidighed og af beskyttelse af intellektuelle og industrielle ejendomsrettigheder; retlige enheder, der er hjemmehørende i Fællesskabet, skal derfor have reel adgang til de pågældende tredjelandes forskningsprogrammer;(5) der bør lægges særlig vægt på indirekte FTU-aktioner, som specielt appellerer til deltagelse af små og mellemstore virksomheder, da de kan bidrage til jobskabelse, opretholdelse af arbejdspladser samt innovation;(6) Det Fælles Forskningscenter (FFC) deltager i indirekte FTU-aktioner på lige fod med retlige enheder, der er etableret i en medlemsstat eller en associeret stat;(7) reglerne bør anvendes på en enkel og effektiv måde, således at den administrative og økonomiske byrde bliver mindst mulig for deltagerne og Kommissionen, især med hensyn til den tid, der bruges på at udarbejde forslag, gennemføre kontraktforhandlinger og udbetale godtgørelser;(8) Fællesskabets finansieringsbidrag skal udbetales til deltagerne på grundlag af de dokumenterede støtteberettigede omkostninger i forbindelse med den indirekte FTU-aktion, hvilket dog ikke udelukker, at andre, mere hensigtsmæssige, metoder kan anvendes;(9) FTU-aktiviteter bør gennemføres i overensstemmelse med etiske principper;(10) reglerne for formidling af forskningsresultater bør beskytte rettigheder, der er forbundet med opnåelse og nyttiggørelse af viden;(11) reglerne skal tilgodese Fællesskabets interesser samt de legitime interesser for parter i kontrakter, der er indgået som følge af udvælgelse af forslag til en indirekte FTU-aktion;(12) for så vidt angår indirekte FTU-aktioner, afpasses disse regler normalt efter størrelsen af Fællesskabets finansieringsbidrag eller efter, hvor markedsnære de pågældende aktiviteter inden for forskning, teknologisk udvikling og demonstration er;(13) ejendomsretten til viden opnået i forbindelse med indirekte FTU-aktioner fastsættes normalt på grundlag af Fællesskabets finansieringsbidrag;(14) i forbindelse med indirekte FTU-aktioner bør den opnåede viden nyttiggøres og i modsat fald formidles;(15) hovedansvaret for formidling og nyttiggørelse af forskningsresultater påhviler kontrahenterne; for de mere markedsnære projekter skal reglerne tilskynde kontrahenterne til at nyttiggøre udnyttelsesegnede resultater; i øvrigt skal reglerne fremme formidling af egnede resultater, herunder uudnyttede nyttiggørelsesegnede resultater, til tredjeparter, bl. a. medlemsstaternes og associerede landes regeringer, med det formål at lette nyttiggørelsen af sådanne resultater og undgå overlapning af forskningsindsatsen;(16) det kan blive nødvendigt at indgå enerettighedsaftaler for at fremme udnyttelse af viden; sådanne aftaler skal overholde de gældende konkurrenceregler;(17) i forbindelse med bestemte indirekte FTU-aktioner skal kontrahenterne forelægge et teknologisk iværksættelsesprogram, således at Kommissionen kan overvåge nyttiggørelsen og formidlingen af viden;(18) FTU-aktiviteter bør gennemføres i overensstemmelse med principperne for forsvarlig økonomisk forvaltning;(19) i det omfang det er nødvendigt for opfyldelse af målene, kan der i særprogrammerne fastsættes nærmere eller supplerende bestemmelser for virksomheders, forskningscentres og universiteters deltagelse i forskning samt for formidling af forskningsresultaterne;(20) for at sikre sammenhæng mellem de forskningsaktiviteter, der gennemføres i medfør af femte rammeprogram, og dem, der gennemføres i medfør af Rådets afgørelse 1999/64/Euratom af 22. december 1998 om femte rammeprogram for Det Europæiske Atomenergifællesskabs indsats inden for forskning og uddannelse (1998 2002) (5), bør nærværende afgørelse og Rådets afgørelse 1999/66/Euratom af 22. december 1998 om regler for virksomheders, forskningscentres og universiteters deltagelse i Det Europæiske Atomenergifællesskabs femte rammeprogram (1998 2002) (6) vedtages samtidig og for samme periode -TRUFFET FØLGENDE AFGØRELSE:KAPITEL I ALMINDELIGE BESTEMMELSER Artikel 1 Definitioner I denne afgørelse forstås ved:a) »FTU-aktiviteter«: aktiviteter inden for forskning, teknologisk udvikling og demonstration som angivet i bilag II til femte rammeprogramb) »indirekte FTU-aktioner«: en af de to gennemførelsesformer for FTU-aktiviteter som beskrevet i bilag IV til femte rammeprogram. De udføres af tredjemand i henhold til kontrakter indgået med Fællesskabet, idet FFC kan deltage på de i artikel 7 anførte betingelserc) »direkte FTU-aktioner«: en af de to gennemførelsesformer for FTU-aktiviteter som beskrevet i bilag IV til femte rammeprogram. De udføres af FFCd) »associeret stat«: en stat, der er part i en international aftale indgået med Fællesskabet, navnlig på grundlag af traktatens artikel 130 M, i henhold til hvilken staten bidrager finansielt til femte rammeprogram. Aftalen skal vedrøre samarbejde inden for forskning, teknologisk udvikling og demonstratione) »tredjeland«: en stat, som hverken er en medlemsstat eller en associeret statf) »retlig enhed«:- enhver fysisk person, eller- enhver juridisk person, såfremt den er oprettet i overensstemmelse med gældende fællesskabsret eller national ret og har status som juridisk person eller har rets- og handleevneg) »international organisation«: enhver anden sammenslutning af stater end Fællesskabet, som er etableret på grundlag af en traktat eller en tilsvarende akt, som har fælles organer, og hvis status som international juridisk person er forskellig fra dens medlemsstatersh) »potentiel bruger af FTU-resultater«: enhver retlig enhed, international organisation eller FFC, som på grund af sine behov eller sine muligheder, det være sig videnskabelige, teknologiske, økonomiske eller samfundsmæssige, i særlig grad kan medvirke til at nyttiggøre, eller lade nyttiggøre, resultater, der hidrører fra indirekte FTU-aktioneri) »små og mellemstore virksomheder« (i det følgende benævnt »SMV«): virksomheder, der opfylder kriterierne i Kommissionens henstilling 96/280/EF (7), dvs.:- har under 250 ansatte (fuldtidsækvivalenter) og- har en årlig omsætning på ikke over 40 mio. ECU eller en årlig samlet balance på ikke over 27 mio. ECU og- opfylder kriteriet om uafhængighed som defineret i henstillingenj) »viden«: de resultater, herunder oplysninger, der er et resultat af gennemførelsen af FTU-aktioner under femte rammeprogramk) »formidling«: udbredelse af viden med alle egnede midler, ud over den offentliggørelse, der sker under overholdelse af formaliteterne vedrørende beskyttelse af viden, med henblik på at fremme den videnskabelige og tekniske udviklingl) »nyttiggørelse«: direkte eller indirekte anvendelse af viden i forskningsaktiviteter eller med henblik på udnyttelsem) »udnyttelse«: anvendelse af viden til skabelse og markedsføring af et produkt eller en proces, eller skabelse eller ydelse af en tjenesten) »allerede eksisterende knowhow«: informationer, som forslagsstillere var i besiddelse af forud for indgåelse af en kontrakt som omhandlet i artikel 12, eller som de har erhvervet sideløbende dermed, og som er nødvendige for den korrekte udførelse af en indirekte FTU-aktion, samt dertil knyttede rettigheder.Artikel 2 Fællesskabets interesser Ved vurderingen af Fællesskabets interesser som omhandlet i artikel 6, 15, 16, 17, 18 og 20 tages der navnlig hensyn til:a) målet at styrke Fællesskabets industris internationale konkurrenceevneb) målet på passende måde at bevare arbejdspladser og skabe nye job i Fællesskabetc) målet at fremme en bæredygtig udvikling og forbedre livskvaliteten i Fællesskabetd) behovene i forbindelse med andre fællesskabspolitikker, til støtte for hvilke FTU-aktionerne gennemførese) eksistensen af teknisk-videnskabelige samarbejdsaftaler mellem Fællesskabet og tredjelande eller internationale organisationer.KAPITEL II REGLER FOR VIRKSOMHEDERS, FORSKNINGSCENTRES OG UNIVERSITETERS DELTAGELSE Artikel 3 Anvendelsesområde Reglerne i dette kapitel gælder for retlige enheders og internationale organisationers samt FFC's deltagelse i indirekte FTU-aktioner.Afdeling 1 Betingelser for deltagelse og finansiering Artikel 4 Antal deltagere i indirekte FTU-aktioner 1. Indirekte FTU-aktioner gennemføres af:a) mindst to retlige enheder, der er indbyrdes uafhængige og etableret i to forskellige medlemsstater eller i en medlemsstat og en associeret stat, ellerb) mindst en retlig enhed, der er etableret i en medlemsstat eller en associeret stat, og FFC, ellerc) en eller flere retlige enheder, der er etableret i et tredjeland, eller internationale organisationer, der samarbejder med det mindste antal retlige enheder etableret i en medlemsstat eller en associeret stat og FFC, som kræves i litra a) eller b).2. Undtagelsesvis, hvis arten af den indirekte FTU-aktion eller aktivitet kræver, at den gennemføres af enkelt deltager, skal denne være:a) en retlig enhed, der er etableret i en medlemsstat, en associeret stat eller et tredjeland, ellerb) en international organisation, ellerc) FFC.Artikel 5 Betingelser for retlige enheder i medlemsstaterne og associerede stater 1. Enhver retlig enhed, der er etableret i en medlemsstat eller en associeret stat, kan deltage i indirekte FTU-aktioner og modtage midler fra femte rammeprogram, såfremt den:- gennemfører eller står i begreb med at gennemføre aktiviteter inden for forskning, teknologisk udvikling eller demonstration, eller- medvirker til at formidle og nyttiggøre resultater i overensstemmelse med særprogrammet for fremme af innovation og af SMV'ers deltagelse, eller- er potentiel bruger af FTU-resultatereller, desuden for tematiske net og samordnede aktioner,- i stedet kan bibringe det planlagte arbejde en betydelig kvalitetsmæssig gevinst i kraft af sin viden inden for det pågældende forskningsområde.2. Betingelserne i stk. 1 finder ikke anvendelse i følgende tilfælde:a) i forbindelse med forundersøgelsespræmier, hvor den retlige enhed skal være en SMV eller undtagelsesvis en potentiel bruger af FTU-resultater. I sidstnævnte tilfælde kan deltageren normalt ikke modtage finansieringsbidrag under femte rammeprogramb) i forbindelse med kooperative forskningsprojekter, hvor den retlige enhed skal være en SMV, der er potentiel bruger af FTU-resultater, men som selv kun har ringe eller slet ingen FTU-kapacitetc) i forbindelse med ledsageforanstaltninger, hvor den retlige enhed har den fornødne tekniske kompetence til at gennemføre den indirekte FTU-aktion.3. Såfremt en associeret stat kun er delvis tilknyttet femte rammeprogram, kan en retlig enhed i det pågældende land kun deltage og modtage finansieringsbidrag i henhold til denne artikel i forbindelse med de særprogrammer, der er omfattet af associeringsaftalen. Deltagelse i særprogrammer, som landet ikke er tilknyttet, sker i henhold til artikel 6.4. Når formålet med den indirekte FTU-aktion gør det muligt, skal de i stk. 1 og 2 nævnte retlige enheder i det væsentlige udføre arbejdet på medlemsstaternes eller de associerede staters område.Artikel 6 Betingelser for retlige enheder fra tredjelande og for internationale organisationer 1. Retlige enheder, der er etableret i et europæisk tredjeland eller i et partnerland i Middelhavsområdet, og internationale organisationer kan deltage i konkrete indirekte FTU-aktioner, såfremt dette er i overensstemmelse med Fællesskabets interesser, uden finansieringsbidrag under femte rammeprogram, såfremt:a) antallet af deltagere i forslaget til den indirekte FTU-aktion opfylder betingelserne i artikel 4, ogb) betingelserne i artikel 5, stk. 1 og 2, er overholdt for så vidt angår retlige enheder i medlemsstater og associerede stater.Dette gælder dog ikke for uddannelsesstipendier som defineret i bilag IV til femte rammeprogram.2. Retlige enheder, der er etableret i andre tredjelande, kan deltage på samme betingelser, hvis deres deltagelse også er en betydelig gevinst for gennemførelsen af alle eller en del af særprogrammerne i overensstemmelse med programmets mål.3. Når en international aftale mellem Fællesskabet og et tredjeland er nødvendig for at give adgang til programmer af høj kvalitet i det pågældende tredjeland og/eller for at sikre tilfredsstillende aftaler om intellektuel ejendomsret, deltager retlige enheder, der er etableret i det pågældende tredjeland, på betingelse af, at der er indgået en sådan aftale. Hvor der foreligger en sådan aftale, foregår deltagelsen desuden i henhold til de i aftalen fastsatte principper, betingelser og begrænsninger.4. En retlig enhed som nævnt i stk. 1, 2 og 3 kan undtagelsesvis deltage med finansiering fra femte rammeprogram, hvis finansieringen er berettiget, fordi den er afgørende for at nå den pågældende indirekte FTU-aktions mål.Dette gælder dog ikke for uddannelsesstipendier som defineret i bilag IV til femte rammeprogram.5. For så vidt angår FTU-aktiviteter henhørende under særprogrammet »Befæstelse af den europæiske forsknings internationale rolle«, kan retlige enheder, der opfylder betingelserne i stk. 1, litra a) og b), deltage, såfremt de bidrager til et eller flere af særprogrammets mål, og deltagelsen er i overensstemmelse med Fællesskabets interesser.Kun aktiviteter, der er specificeret i dette særprogram, kan - på de i programmet fastsatte betingelser - opnå fællesskabsfinansiering.6. Internationale organisationer kan undtagelsesvis modtage finansieringsbidrag under femte rammeprogram i følgende tilfælde:a) i forbindelse med indirekte FTU-aktioner, bortset fra ledsageforanstaltninger, såfremt:- finansieringen er behørigt begrundet som værende væsentlig for at nå den indirekte FTU-aktions mål, og- en grundlæggende facilitet, der tænkes benyttet, og som er beliggende i et tredjeland, er absolut nødvendig for at kunne gennemføre det planlagte arbejdeb) i forbindelse med ledsageforanstaltninger, såfremt de råder over den fornødne tekniske kompetence, som ikke uden videre eller slet ikke er til rådighed i medlemsstaterne eller de associerede stater.Artikel 7 Betingelser for FFC Med forbehold af de interne budgetmæssige og administrative foranstaltninger, der er nødvendige for, at FFC kan deltage i indirekte FTU-aktioner, er FFC underlagt samme betingelser og har samme rettigheder og forpligtelser som retlige enheder, der er etableret i en medlemsstat eller en associeret stat, og som deltager i indirekte FTU-aktioner.Artikel 8 Betingelser vedrørende ressourcer 1. Retlige enheder, internationale organisationer og FFC skal:- ved indgivelsen af forslag til indirekte FTU-aktioner mindst råde over de potentielle ressourcer, der er nødvendige for gennemførelsen- ved kontraktens underskrivelse påvise, at de til sin tid vil råde over alle de ressourcer, der er nødvendige for gennemførelsen.2. De ressourcer, der er nødvendige for at deltage i gennemførelsen af en indirekte FTU-aktion, omfatter menneskelige ressourcer, infrastrukturer, finansielle ressourcer og efter omstændighederne immaterielle goder.Afdeling 2 Procedurer Artikel 9 Gældende procedurer 1. Til indirekte FTU-aktioner, bortset fra ledsageforanstaltninger, skal der indkaldes forslag. Forud for forslagsindkaldelserne kan der i informationsøjemed indkaldes interessetilkendegivelser. Alle sådanne indkaldelser offentliggøres i De Europæiske Fællesskabers Tidende og bør desuden formidles gennem andre passende kanaler.2. Ledsageforanstaltningerne kan om fornødent være genstand for:- indkaldelse af forslag efter samme regler som anført i stk. 1, eller- offentlige udbud, når den indirekte FTU-aktion består i et køb eller en tjenesteydelse, efter de gældende regler, eller- indkaldelse af ansøgninger om udnævnelse til uafhængig ekspert, såfremt foranstaltningen kræver, at Kommissionen tager ligeligt hensyn til de forskellige deltagere i forskningen, med forbehold af andre procedurer med samme formål i forbindelse med uafhængige, højt kvalificerede eksperter, der udnævnes med henblik på den evaluering af gennemførelsen i de forløbne fem år, der er omhandlet i artikel 5, stk. 2, i femte rammeprogram.I særlige tilfælde, f. eks. med henblik på bidrag til udgifter til konferencer, workshop og seminarer, kan der ydes fællesskabsstøtte til spontane støtteansøgninger, som retlige enheder eller internationale organisationer retter til Kommissionen.3. Indirekte FTU-aktioner, der gennemføres som pilotprojekter, behandles efter dertil egnede procedurer, jf. de relevante afgørelser om særprogrammer.4. Hvis hverken juridiske begrænsninger eller nødvendigheden af at opfylde krav om åbenhed og ligebehandling taler imod det, sørger Kommissionen for, at de procedurer, der anvendes ved indgivelse, udvælgelse og godkendelse af forslag, bliver så lidt tidskrævende som rimeligt muligt, og at ansøgernes og Kommissionens administrationsudgifter holdes på det nødvendige minimum.Artikel 10 Udvælgelseskriterier og gældende betingelser efter procedurens art 1. Forslag til en indirekte FTU-aktion hidrørende fra indkaldelser af forslag samt pilotprojekter udvælges i overensstemmelse med bilag I til femte rammeprogram på grundlag af de i artikel 4 8 fastsatte betingelser for deltagelse samt følgende kriterier:a) videnskabelig kvalitetb) ekstra gevinst ved en indsats på EF-planc) potentielt bidrag til fremme af Fællesskabets økonomiske og sociale målsætningerd) den nyskabende karakter af forslaget til en indirekte FTU-aktione) udsigterne for formidling/udnyttelse af resultaterne, som beskrevet i den plan for formidling og nyttiggørelse, der er vedlagt forslaget til den indirekte FTU-aktionf) effektivt tværnationalt samarbejdeg) en effektiv ledelseh) eventuelle supplerende kriterier i det pågældende særprogram.Anvendelsen af disse kriterier afhænger af kategorien af den indirekte FTU-aktion og arten af FTU-aktiviteten.Projekter, der strider mod de etiske principper i de relevante internationale konventioner og forskrifter, udvælges ikke.Forslag til ledsageforanstaltninger, der omfattes af en procedure for offentlige udbud, bedømmes efter de kriterier for udvælgelse og tildeling, der er fastlagt efter de gældende bestemmelser på området.2. Ansøgninger om støtte udvælges på grundlag af:- de relevante betingelser for deltagelse, jf. artikel 4, 5, 6 og 8 og- deres egnethed og nytte set i forhold til målene og det videnskabelige og teknologiske indhold i femte rammeprogram og/eller det pågældende særprogram.3. Tilbudsgiverne i forbindelse med en indkaldelse af ansøgninger udvælges på grundlag af kriterierne i Kommissionens afgørelse herom samt de relevante betingelser for deltagelse, jf. artikel 4, 5 og 6.Afdeling 3 Kontrakter Artikel 11 Fællesskabets finansieringsbidrag og støtteberettigede omkostninger 1. Under overholdelse af bestemmelserne i bilag IV til femte rammeprogram består Fællesskabets finansieringsbidrag i hel eller delvis godtgørelse af de støtteberettigede omkostninger til den indirekte FTU-aktion.2. Omkostninger til en indirekte FTU-aktion er støtteberettigede, når de er nødvendige for aktionen og omfattet af kontrakten. Godtgørelse sker ved betaling inden for en rimelig periode, når beløbet faktisk er afholdt og opført i regnskabet eller skatteopgørelsen.Når forholdene taler derfor, bør der fastsættes bestemmelser om forudbetalinger.3. Ved projekter vedrørende forskning, teknologisk udvikling, demonstration og kombinerede FTU/demonstrationsprojekter lægges støtteberettigede ekstraomkostninger til grund, såfremt det regnskabssystem, der anvendes af deltageren i en indirekte FTU-aktion, efter Kommissionens opfattelse ikke gør det muligt at bestemme de samlede faktiske omkostninger ved gennemførelsen af den indirekte FTU-aktion med tilstrækkelig nøjagtighed.4. De samlede støtteberettigede omkostninger godtgøres mod forelæggelse af dokumentation for de faktiske omkostninger i forbindelse med den pågældende indirekte FTU-aktion. Dokumentationen for disse omkostninger skal være tilfredsstillende. Efter anmodning fra deltagerne i et forslag til indirekte FTU-aktion kan generalomkostningerne dog i stedet beregnes som et fast beløb efter aftale med Kommissionen.Efter anmodning fra deltagerne i forslaget til en indirekte FTU-aktion og efter aftale med Kommissionen kan der fastlægges andre betingelser i kontrakten:a) ved små projekter: faste beløb, der fastlægges på grundlag af en vurdering af de anslåede omkostninger ved arbejdetb) i andre tilfælde: faste beløb, som er betingede af, at der kan dokumenteres en indsats for at nå visse kontraktmæssigt aftale målc) andre aftaler om betaling af faste eller afvejede beløb svarende til de enkelte projekter.5. Støtteberettigede ekstraomkostninger som omhandlet i bilag IV til femte rammeprogram omfatter følgende elementer:- yderligere støtteberettigede omkostninger, som udelukkende skyldes deltagelsen i den indirekte FTU-aktion- et fast bidrag til dækning af generalomkostningerne.Artikel 12 Kontrakter 1. Forslag til indirekte FTU-aktioner, der udvælges efter en af de i artikel 9 nævnte procedurer, gøres til genstand for en kontrakt.2. Kontrakter baseres på den relevante kontraktmodel, der udarbejdes af Kommissionen efter samråd med medlemsstaterne, og i givet fald under hensyntagen til de forskellige involverede FTU-aktiviteter.KAPITEL III REGLER FOR FORMIDLING OG NYTTIGGØRELSE AF FORSKNINGSRESULTATER Artikel 13 Anvendelsesområder Med henblik på iværksættelsen af særprogrammerne til gennemførelse af femte rammeprogram skal reglerne for formidling og nyttiggørelse:- anvendes i overensstemmelse med internationale aftaler indgået med Fællesskabet, navnlig på grundlag af traktatens artikel 130 M- fuldt ud tilgodese allerede eksisterende knowhow, herunder relevante eksisterende ejendomsrettigheder, med forbehold af de nærmere regler i de i artikel 22 omhandlede bestemmelser og de nærmere vilkår i de i artikel 12 nævnte kontrakter.Artikel 14 Graduering af reglerne for formidling og nyttiggørelse af forskningsresultater Reglerne for formidling og nyttiggørelse af forskningsresultater vedrørende viden, der opnås ved hjælp af arbejde gennemført som led i indirekte FTU-aktioner, skal normalt bestemmes af fællesskabsfinansieringssatsen, som, når det er relevant, skal stå i forhold til de forskellige FTU-aktiviteter og markedsnærheden.Fællesskabet formidler eller fremmer nyttiggørelsen af forskningsresultater, når det har totalfinansieret indirekte aktioner.Artikel 15 Ejendomsret til viden 1. Viden hidrørende fra arbejde udført som led i direkte FTU-aktioner tilhører Fællesskabet.2. Viden hidrørende fra arbejde udført som led i indirekte FTU-aktioner, hvis omkostninger afholdes fuldt ud af Fællesskabet, tilhører normalt Fællesskabet.Viden hidrørende fra arbejde udført som led i kooperative forskningsprojekter tilhører de SMV'er, der har overdraget løsningen af deres forskningsproblem til en retlig enhed, der er tredjepart.Viden hidrørende fra arbejde, der er udført som led i andre indirekte FTU-aktioner, hvis omkostninger ikke afholdes fuldt ud af Fællesskabet, tilhører som hovedregel de kontrahenter, der har udført arbejdet, og efter omstændighederne Fællesskabet i medfør af artikel 7.Kontrahenterne kan senere beslutte at overføre sådanne intellektuelle ejendomsrettigheder til en tredjepart, men kun såfremt de gør tredjeparten kontraktligt ansvarlig for overholdelse af forpligtelserne med hensyn til formidling og nyttiggørelse af den pågældende viden og ikke mindst med hensyn til Fællesskabets interesser.Artikel 16 Beskyttelse af viden Viden, som kan anvendes til industrielle eller kommercielle formål, skal, navnlig af hensyn til Fællesskabets og kontrahenternes interesser, beskyttes på passende måde og i et passende tidsrum i overensstemmelse med kontraktbestemmelserne samt eventuelle gældende lovbestemmelser eller konventioner.Artikel 17 Nyttiggørelse af viden 1. Fællesskabet og kontrahenterne skal nyttiggøre deres hertil egnede viden eller sørge for, at den nyttiggøres effektivt i overensstemmelse med Fællesskabets interesser.2. Kommissionen sørger for, at kontrahenterne effektivt nyttiggør viden, der tilhører dem og er egnet til nyttiggørelse. I modsat fald skal den opnåede viden, når der er gået en vis, nærmere fastlagt tid, formidles af kontrahenterne eller i givet fald af Kommissionen selv.Artikel 18 Adgang til viden med henblik på dens nyttiggørelse 1. Normalt bør viden, der hidrører fra arbejde, der er udført som led i direkte FTU-aktioner, samt de oplysninger, der er nødvendige for at kunne bruge denne viden, stilles til rådighed for retlige enheder, der er interesseret heri og etableret i en medlemsstat eller en associeret stat, såfremt de forpligter sig til at nyttiggøre den eller lade den nyttiggøre i overensstemmelse med Fællesskabets interesser. Der fastsættes passende betingelser for denne adgang til viden, navnlig vedrørende betaling af gebyrer.2. Viden, som tilhører en af kontrahenterne som følge af arbejde udført som led i indirekte FTU-aktioner, samt de oplysninger, der er nødvendige for at kunne bruge denne viden, stilles til rådighed for medkontrahenterne under forudsætning af, at kontrahenternes legitime interesser, navnlig kommercielle interesser, beskyttes.De nærmere regler for tredjemands adgang til viden med henblik på dens nyttiggørelse fastsættes under hensyntagen til Fællesskabets interesser og, i princippet, til Fællesskabets finansieringssats, som, når det er relevant, skal stå i forhold til de forskellige FTU-aktiviteter og markedsnærheden.3. Der kan fastsættes passende betingelser for denne adgang til viden og oplysninger. Det kan give anledning til særlige aftaler, navnlig med hensyn til enerettigheder, under overholdelse af gældende konkurrenceregler. I så fald tager den, der overdrager rettigheder, hensyn til eventuelle ulemper for rettighedsmodtageren samt til den risiko, vedkommende løber i forbindelse med de investeringer, der er nødvendige for at udnytte den pågældende viden.Artikel 19 Formidling af viden 1. Kommissionen formidler viden, der hidrører fra arbejde udført som led i direkte FTU-aktioner, og som er egnet til at blive formidlet.Der tages i denne forbindelse særligt hensyn til:a) behovet for at beskytte intellektuel og industriel ejendomsretb) fortrolighedc) fordelene ved hurtig formidling, som bl. a. kan bidrage til, at overlappende forskningsarbejde undgås.2. Kommissionen sørger for, at kontrahenterne eller, efter omstændighederne, Kommissionen selv formidler viden, der hidrører fra arbejde udført som led i indirekte FTU-aktioner, og som er egnet til at blive formidlet, i dertil egnede fora (f. eks. videnskabelige publikationer).Foruden det i stk. 1, litra a), b) og c), nævnte tages der ved indirekte aktioner også hensyn til:- kontrahenternes legitime interesser, navnlig kommercielle interesser- i princippet, Fællesskabets finansieringssats.3. Af hensyn til den offentlige orden skal medlemsstaterne og de associerede stater i særlige tilfælde på anmodning omgående have adgang til nyttig viden, som er relevant for politiske beslutninger, jf. dog betingelserne i stk. 1 og 2. De generelle krav i den forbindelse fastsættes i de relevante indkaldelser af forslag, og særlige ordninger for enkelte projekter eller eventuelle undtagelser fra dette princip aftales i kontrakten.Artikel 20 Teknologisk iværksættelsesprogram 1. Under hensyn til FTU-aktivitetens art skal kontrahenter, der deltager i arbejde, som indgår i indirekte FTU-aktioner, fremlægge et teknologisk iværksættelsesprogram. Programmet skal afspejle hovedtrækkene i den plan for formidling og nyttiggørelse, der blev bedømt som en del af det forslag, der oprindelig blev forelagt for Kommissionen med henblik på deltagelse i indirekte FTU-aktioner.2. Programmet for den teknologiske iværksættelse skal angive betingelserne, bl. a. en tidsplan, for formidling og nyttiggørelse af den opnåede viden. Programmet skal godkendes af Kommissionen, som vurderer dets indhold under hensyn til Fællesskabets og kontrahenternes interesser.3. Kontrahenterne oplyser Kommissionen om alle skridt til gennemførelse af det teknologiske iværksættelsesprogram. De begrunder enhver senere væsentlig ændring i programmet.KAPITEL IV AFSLUTTENDE BESTEMMELSER Artikel 21 Eventuelle bestemmelser i særprogrammerne 1. I Rådets beslutninger om særprogrammerne til iværksættelse af femte rammeprogram kan reglerne for virksomheders, forskningscentres og universiteters deltagelse samt reglerne for formidling og nyttiggørelse af forskningsresultaterne præciseres eller suppleres.2. Stk. 1 gælder dog ikke med hensyn til definitionerne i artikel 1 og de uddannelsesstipendier, der er omhandlet i artikel 6, stk. 1, andet afsnit, og stk. 4, andet afsnit.Artikel 22 Gennemførelsesbestemmelser Gennemførelsesbestemmelserne til artikel 4, 8, 11 og 14 20 fastsættes og ændres om nødvendigt efter proceduren i artikel 23.Artikel 23 Procedure vedrørende gennemførelsesbestemmelserne 1. Kommissionen bistås af et udvalg, der består af repræsentanter for medlemsstaterne, og som har Kommissionens repræsentant som formand.2. Kommissionens repræsentant forelægger udvalget et udkast til de foranstaltninger, der skal træffes. Udvalget afgiver en udtalelse om dette udkast inden for en frist, som formanden kan fastsætte under hensyn til, hvor meget det pågældende spørgsmål haster. Det udtaler sig med det flertal, der er fastsat i traktatens artikel 148, stk. 2, for vedtagelse af de afgørelser, som Rådet skal træffe på forslag af Kommissionen. Ved afstemninger i udvalget tillægges de stemmer, der afgives af repræsentanter for medlemsstaterne, den vægt, der er fastlagt i nævnte artikel. Formanden deltager ikke i afstemningen.Kommissionen vedtager de påtænkte foranstaltninger, når de er i overensstemmelse med udvalgets udtalelse.Er de påtænkte foranstaltninger ikke i overensstemmelse med udvalgets udtalelse, eller er der ikke afgivet nogen udtalelse, forelægger Kommissionen straks Rådet et forslag til de foranstaltninger, der skal træffes. Rådet træffer afgørelse med kvalificeret flertal.Har Rådet ved udløbet af en frist på tre måneder, regnet fra forslagets forelæggelse for Rådet, ikke truffet nogen afgørelse, vedtages de foreslåede foranstaltninger af Kommissionen.Artikel 24 Rapporter 1. Den årlige rapport, som Kommissionen forelægger Europa-Parlamentet og Rådet i overensstemmelse med traktatens artikel 130 P, skal indeholde oplysninger om gennemførelsen af denne afgørelse.2. Inden femte rammeprogram udløber, forelægger Kommissionen Rådet en rapport om, hvordan denne afgørelse er blevet anvendt.Artikel 25 Varighed Denne afgørelse finder anvendelse på direkte FTU-aktioner og indirekte FTU-aktioner til gennemførelse af femte rammeprogram.Udfærdiget i Bruxelles, den 22. december 1998.På Rådets vegneC. EINEMFormand(1) EFT C 40 af 7.2.1998, s. 14.(2) EFT C 214 af 10.7.1998, s. 51.(3) Europa-Parlamentets udtalelse af 28. maj 1998 (EFT C 195 af 22.6.1998), Rådets fælles holdning af 10. juli 1998 (EFT C 262 af 19.8.1998, s. 50) og Europa-Parlamentets afgørelse af 8. oktober 1998 (EFT C 328 af 26.10.1998).(4) Se side 1 i denne EFT.(5) Se side 34 i denne EFT.(6) Se side 56 i denne EFT.(7) EFT L 107 af 30.4.1996, s. 4.


title: 2012/193/EU: Rådets afgørelse af 13. marts 2012 om indgåelse på Unionens vegne af ordningen mellem Den Europæiske Union og Republikken Island, Fyrstendømmet Liechtenstein, Kongeriget Norge og Det Schweiziske Forbund om disse staters deltagelse i arbejdet i de udvalg, der bistår Europa-Kommissionen i udøvelsen af dens gennemførelsesbeføjelser, hvad angår gennemførelsen, anvendelsen og udviklingen af Schengenreglerne

text:
               13.4.2012

               DA

               Den Europæiske Unions Tidende

               L 103/3

         RÅDETS AFGØRELSE
   af 13. marts 2012
   om indgåelse på Unionens vegne af ordningen mellem Den Europæiske Union og Republikken Island, Fyrstendømmet Liechtenstein, Kongeriget Norge og Det Schweiziske Forbund om disse staters deltagelse i arbejdet i de udvalg, der bistår Europa-Kommissionen i udøvelsen af dens gennemførelsesbeføjelser, hvad angår gennemførelsen, anvendelsen og udviklingen af Schengenreglerne
   (2012/193/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 74, 77 og 79 sammenholdt med artikel 218, stk. 6, litra a),
   under henvisning til forslag fra Europa-Kommissionen,
   under henvisning til godkendelse fra Europa-Parlamentet, og
   ud fra følgende betragtninger:

               (1)

               Efter den bemyndigelse, som Kommissionen fik den 15. maj 2006, er forhandlingerne med Republikken Island, Fyrstendømmet Liechtenstein, Kongeriget Norge og Det Schweiziske Forbund om disse staters deltagelse i arbejdet i de udvalg, der bistår Kommissionen i udøvelsen af dens gennemførelsesbeføjelser, hvad angår gennemførelsen, anvendelsen og udviklingen af Schengenreglerne, blevet afsluttet.

               (2)

               I overensstemmelse med Rådets afgørelse 2012/192/EU (1), og med forbehold af dens indgåelse på et senere tidspunkt, blev ordningen mellem Den Europæiske Union og Republikken Island, Fyrstendømmet Liechtenstein, Kongeriget Norge og Det Schweiziske Forbund om disse staters deltagelse i arbejdet i de udvalg, der bistår Europa-Kommissionen i udøvelsen af dens gennemførelsesbeføjelser, hvad angår gennemførelsen, anvendelsen og udviklingen af Schengenreglerne (»ordningen«) undertegnet på Unionens vegne den 22. september 2011.

               (3)

               Ordningen bør indgås.

               (4)

               Denne afgørelse berører ikke Det Forenede Kongeriges stilling i henhold til protokollen om Schengenreglerne som integreret i Den Europæiske Union, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, og Rådets afgørelse 2000/365/EF af 29. maj 2000 om anmodningen fra Det Forenede Kongerige Storbritannien og Nordirland om at deltage i visse bestemmelser i Schengenreglerne (2).

               (5)

               Denne afgørelse berører ikke Irlands stilling i henhold til protokollen om Schengenreglerne som integreret i Den Europæiske Union, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, og Rådets afgørelse 2002/192/EF af 28. februar 2002 om anmodningen fra Irland om at deltage i visse bestemmelser i Schengenreglerne (3).

               (6)

               Denne afgørelse berører ikke Danmarks stilling i henhold til protokollen om Danmarks stilling, der er knyttet som bilag til traktaten om Den Europæiske Union og traktaten om Den Europæiske Unions funktionsmåde —

         VEDTAGET DENNE AFGØRELSE:
   Artikel 1
   Ordningen mellem Den Europæiske Union og Republikken Island, Fyrstendømmet Liechtenstein, Kongeriget Norge og Det Schweiziske Forbund om disse staters deltagelse i arbejdet i de udvalg, der bistår Europa-Kommissionen i udøvelsen af dens gennemførelsesbeføjelser, hvad angår gennemførelsen, anvendelsen og udviklingen af Schengenreglerne (»ordningen«), og den fælles erklæring, der er knyttet til ordningen, godkendes herved på Unionens vegne.
   Teksten til ordningen er knyttet til denne afgørelse.
   Artikel 2
   Formanden for Rådet bemyndiges herved til at udpege den eller de personer, der er beføjet til på Unionens vegne at deponere det i ordningens artikel 7, stk. 4, omhandlede godkendelsesinstrument som udtryk for Unionens samtykke i at være bundet af aftalen.
   Artikel 3
   Denne afgørelse træder i kraft på dagen for offentliggørelsen i Den Europæiske Unions Tidende.

      Udfærdiget i Bruxelles, den 13. marts 2012.

            På Rådets vegne

         M. VESTAGER

            Formand

      (1)  Se side 1 i denne EUT.

      (2)  EFT L 131 af 1.6.2000, s. 43.

      (3)  EFT L 64 af 7.3.2002, s. 20.
    ---documentbreak---

               13.4.2012

               DA

               Den Europæiske Unions Tidende

               L 103/4

         ORDNING
   mellem Den Europæiske Union og Republikken Island, Fyrstendømmet Liechtenstein, Kongeriget Norge og Det Schweiziske Forbund om disse staters deltagelse i arbejdet i de udvalg, der bistår Europa-Kommissionen i udøvelsen af dens gennemførelsesbeføjelser, hvad angår gennemførelsen, anvendelsen og udviklingen af Schengenreglerne
   DEN EUROPÆISKE UNION,
   og
   REPUBLIKKEN ISLAND,
   i det følgende benævnt »Island«,
   FYRSTENDØMMET LIECHTENSTEIN,
   i det følgende benævnt »Liechtenstein«,
   KONGERIGET NORGE,
   i det følgende benævnt »Norge«,
   DET SCHWEIZISKE FORBUND,
   i det følgende benævnt »Schweiz«,
   i det følgende samlet benævnt »de associerede stater«, ER —
   UNDER HENVISNING til aftalen indgået den 18. maj 1999 mellem Rådet for Den Europæiske Union og Republikken Island og Kongeriget Norge om disse to staters associering i gennemførelsen, anvendelsen og udviklingen af Schengenreglerne, i det følgende benævnt »associeringsaftalen med Island og Norge«,
   UNDER HENVISNING til aftalen undertegnet den 26. oktober 2004 mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne, i det følgende benævnt »associeringsaftalen med Schweiz«,
   UNDER HENVISNING til protokollen undertegnet den 28. februar 2008 mellem Den Europæiske Union, Det Europæiske Fællesskab, Det Schweiziske Forbund og Fyrstendømmet Liechtenstein om Fyrstendømmet Liechtensteins tiltrædelse af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne, i det følgende benævnt »associeringsprotokollen med Liechtenstein«,
   UNDER HENVISNING til aftalen i form af brevveksling indgået den 18. maj 1999 mellem Rådet for Den Europæiske Union og Republikken Island og Kongeriget Norge vedrørende udvalg, der bistår Europa-Kommissionen i udøvelsen af dennes gennemførelsesbeføjelser,
   UNDER HENVISNING til aftalen i form af brevveksling indgået den 26. oktober 2004 mellem Rådet for Den Europæiske Union og Det Schweiziske Forbund vedrørende udvalg, der bistår Europa-Kommissionen i udøvelsen af dennes gennemførelsesbeføjelser,
   UNDER HENVISNING til erklæringen til associeringsprotokollen med Liechtenstein undertegnet den 28. februar 2008 om deltagelse i de udvalg, der bistår Europa-Kommissionen i udøvelsen af dennes gennemførelsesbeføjelser,
   UD FRA DEN BETRAGTNING, at nye retsakter og foranstaltninger i Schengenreglerne vedtaget af Europa-Kommissionen, i det følgende benævnt »Kommissionen«, i udøvelsen af dennes gennemførelsesbeføjelser og under anvendelse af de procedurer, der er fastlagt i denne ordning, anvendes samtidigt af Den Europæiske Union og dens medlemsstater samt af de associerede stater,
   UD FRA DEN BETRAGTNING, at behovet for at sikre anvendelsen og en ensartet gennemførelse af de nye retsakter og foranstaltninger i Schengenreglerne fordrer, at de associerede stater deltager i arbejdet i de udvalg, der bistår Kommissionen i udøvelsen af dennes gennemførelsesbeføjelser, når der træffes afgørelse om de retsakter eller foranstaltninger, der udgør en udvikling af Schengenreglerne,
   I BETRAGTNING AF, at associeringsaftalerne ikke indeholder nærmere bestemmelser for de associerede staters deltagelse i arbejdet i de udvalg, der bistår Kommissionen i udøvelsen af dennes gennemførelsesbeføjelser, når der træffes afgørelse om de retsakter eller foranstaltninger, der udgør en udvikling af Schengenreglerne,
   I BETRAGTNING AF, at Republikken Islands, Fyrstendømmet Liechtensteins og Kongeriget Norges deltagelse i det udvalg, der bistår Kommissionen i udøvelsen af dens gennemførelsesbeføjelser, som fastlagt ved Europa-Parlamentets og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger (1), er omfattet af aftalen om Det Europæiske Økonomiske Samarbejdsområde, hvorimod Det Schweiziske Forbunds deltagelse i udvalget er omfattet af den brevveksling, der er knyttet som bilag til associeringsaftalen med Schweiz —
   BLEVET ENIGE OM FØLGENDE:
   Artikel 1
   Denne ordning finder anvendelse på de retsakter og foranstaltninger, der ændrer eller udbygger de Schengenregler, der vedtages af Kommissionen i udøvelsen af dennes gennemførelsesbeføjelser, hvad angår gennemførelsen, anvendelsen og udviklingen af Schengenreglerne.
   Artikel 2
   1.   De associerede stater associeres som observatører i arbejdet i de udvalg, der bistår Kommissionen i udøvelsen af dens gennemførelsesbeføjelser, hvad angår gennemførelsen, anvendelsen og udviklingen af Schengenreglerne, i det følgende benævnt »Schengenkomitologiudvalgene«, jf. bilaget til denne ordning.
   2.   Når der med en ny retsakt, der ændrer eller udbygger Schengenreglerne, nedsættes et nyt udvalg, der bistår Kommissionen i udøvelsen af dens gennemførelsesbeføjelser, associeres de associerede stater i arbejdet i dette udvalg fra og med det tidspunkt, hvor den retsakt, hvormed udvalget nedsættes, træder i kraft.
   3.   Listen over Schengenkomitologiudvalgene ajourføres regelmæssigt af Kommissionen og offentliggøres i Den Europæiske Unions Tidende.
   Artikel 3
   1.   Repræsentanterne for de associerede stater associeres i arbejdet i Schengenkomitologiudvalgene som nærmere bestemt i denne artikel.
   2.   De associerede stater har i Schengenkomitologiudvalgene mulighed for:

               —

               at forklare de problemer, de måtte have i forbindelse med en bestemt retsakt eller foranstaltning vedrørende gennemførelsen, anvendelsen eller udviklingen af Schengenreglerne, eller reagere på de problemer, som de øvrige delegationer måtte have

               —

               at udtale sig om alle spørgsmål vedrørende udformningen eller udviklingen af bestemmelser af betydning for dem eller gennemførelsen heraf.

         3.   De associerede stater har ret til at fremsætte forslag i Schengenkomitologiudvalgene. Efter endt drøftelse kan Kommissionen overveje sådanne forslag med henblik på at fremsætte et forslag eller tage et initiativ.
   4.   De associerede stater deltager ikke i og overværer heller ikke Schengenkomitologiudvalgenes afstemninger.
   5.   Når der indkaldes til møde i Schengenkomitologiudvalgene, skal de associerede stater have tilsendt dagsordenen, de udkast til foranstaltninger, som de forelægges med henblik på udtalelse, og ethvert andet relevant arbejdsdokument på samme tid som Den Europæiske Unions medlemsstater.
   6.   Principperne og betingelserne for aktindsigt Schengenkomitologiudvalgenes dokumenter er de samme som dem, der gælder for Kommissionens dokumenter (2).
   7.   Med henblik på anvendelsen af denne ordning henvises der ved opstilling af de proceduremæssige aspekter vedrørende Schengenkomitologiudvalgene til denne artikel.
   Artikel 4
   Ved udarbejdelsen af forslag, der ændrer eller udbygger Schengenreglerne, rådfører Kommissionen sig uformelt med eksperter i de associerede stater på samme måde, som den rådfører sig med eksperter i Den Europæiske Unions medlemsstater, i det følgende benævnt »medlemsstater«, i forbindelse med udarbejdelsen af sine forslag.
   Artikel 5
   1.   Vedtagelsen af nye retsakter eller foranstaltninger i forbindelse med spørgsmål, der udgør en udvikling af Schengenreglerne, forbeholdes Den Europæiske Unions kompetente institutioner (3).
   Med forbehold af stk. 3

               —

               træder sådanne retsakter eller foranstaltninger i kraft samtidig for Den Europæiske Union og dens berørte medlemsstater og for de associerede stater, medmindre andet er udtrykkeligt fastsat i disse retsakter eller foranstaltninger

               —

               skaber hver af de associerede staters accept af sådanne retsakter eller foranstaltninger rettigheder og forpligtelser mellem den associerede stat på den ene side og Den Europæiske Union og de af dens medlemsstater, der er bundet af disse retsakter og foranstaltninger, på den anden side.

         2.   Vedtagelsen af de i stk. 1 omhandlede retsakter eller foranstaltninger under anvendelse af de i denne ordning opstillede procedurer meddeles de associerede stater.
   Vedtagelsen af de i stk. 1 omhandlede retsakter eller foranstaltninger meddeles de associerede stater af Generalsekretariatet for Kommissionen med henvisning til denne artikel, hvis vedtagelsen af retsakterne eller foranstaltningerne meddeles til medlemsstaterne.
   Hvis vedtagelsen af de i stk. 1 omhandlede retsakter eller foranstaltninger ikke meddeles medlemsstaterne af Generalsekretariatet for Kommissionen, meddeles vedtagelsen af retsakterne eller foranstaltningerne de associerede stater af det af Kommissionens generaldirektorater, der er ansvarlig for vedtagelsen af de pågældende retsakter eller foranstaltninger, med henvisning til denne artikel.
   3.   Hver associeret stat træffer i uafhængighed beslutning om, hvorvidt den accepterer indholdet af de i stk. 1 omhandlede retsakter eller foranstaltninger, og om hvorvidt den gennemfører dem i sin interne retsorden. Disse beslutninger meddeles Kommissionen senest 30 dage efter Kommissionens meddelelse af de pågældende retsakter eller foranstaltninger.
   For de associerede staters accept af de i stk. 1 omhandlede retsakter eller foranstaltninger og for følgerne af ikke at acceptere dem finder følgende bestemmelser anvendelse:

               —

               Island og Norge — artikel 8 i associeringsaftalen med Island og Norge

               —

               Schweiz — artikel 7 i associeringsaftalen med Schweiz

               —

               Liechtenstein — artikel 5 i associeringsprotokollen med Liechtenstein.

         Artikel 6
   1.   Hvad angår administrationsomkostninger i forbindelse med gennemførelsen af denne ordning, bidrager de associerede stater årligt til Den Europæiske Unions almindelige budget i overensstemmelse med den procentdel, som deres lands bruttonationalindkomst udgør i forhold til alle de deltagende staters bruttonationalindkomst, med et beløb på 500 000 EUR, med forbehold af en årlig justering i forhold til inflationsraten i Den Europæiske Union.
   Beløbet på 500 000 EUR justeres ved brevveksling, hvis udviklingen i antallet af Schengenkomitologiudvalg, hvori de associerede stater deltager, eller hyppigheden af møderne, kræver det.
   2.   De repræsentanter, der deltager i Schengenkomitologiudvalgsmøderne, får ikke godtgjort deres rejseudgifter.
   Artikel 7
   1.   Generalsekretæren for Rådet for Den Europæiske Union er depositar for denne ordning.
   2.   Den Europæiske Union og de associerede stater godkender denne ordning efter hver deres procedurer.
   3.   For at kunne træde i kraft skal denne ordning godkendes af Den Europæiske Union og mindst én associeret stat.
   4.   Ordningen træder i kraft mellem Den Europæiske Union og de associerede stater på den første dag i den anden måned efter deponeringen af det respektive godkendelses- eller ratifikationsinstrument hos depositaren.
   5.   For så vidt angår Liechtenstein, træder denne ordning først i kraft, når associeringsprotokollen med Liechtenstein er trådt i kraft.
   Artikel 8
   1.   For så vidt angår Norge og Island, ophører denne ordning, når associeringsaftalen med henholdsvis Norge og Island ophører.
   2.   For så vidt angår Schweiz, ophører denne ordning, når associeringsaftalen med Schweiz ophører.
   3.   For så vidt angår Liechtenstein, ophører denne ordning, når associeringsprotokollen med Liechtenstein ophører.
   4.   Ophør meddeles depositaren.
   Artikel 9
   Denne ordning og den fælles erklæring udfærdiges i et originaleksemplar på bulgarsk, dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk, ungarsk, islandsk og norsk, idet hver af disse tekster har samme gyldighed.

      Съставено в Брюксел на двадесет и втори септември две хиляди и единадесета година.
      Hecho en Bruselas, el veintidós de septiembre de dos mil once.
      V Bruselu dne dvacátého druhého září dva tisíce jedenáct.
      Udfærdiget i Bruxelles den toogtyvende september to tusind og elleve.
      Geschehen zu Brüssel am zweiundzwanzigsten September zweitausendelf.
      Kahe tuhande üheteistkümnenda aasta septembrikuu kahekümne teisel päeval Brüsselis.
      Έγινε στις Βρυξέλλες, στις είκοσι δύο Σεπτεμβρίου δύο χιλιάδες έντεκα.
      Done at Brussels on the twenty-second day of September in the year two thousand and eleven.
      Fait à Bruxelles, le vingt-deux septembre deux mille onze.
      Fatto a Bruxelles, addì ventidue settembre duemilaundici.
      Briselē, divi tūkstoši vienpadsmitā gada divdesmit otrajā septembrī.
      Priimta du tūkstančiai vienuoliktų metų rugsėjo dvidešimt antrą dieną Briuselyje.
      Kelt Brüsszelben, a kétezer-tizenegyedik év szeptember huszonkettedik napján.
      Magħmul fi Brussell, fit-tnejn u għoxrin jum ta' Settembru tas-sena elfejn u ħdax.
      Gedaan te Brussel, de tweeëntwintigste september tweeduizend elf.
      Sporządzono w Brukseli dnia dwudziestego drugiego września roku dwa tysiące jedenastego.
      Feito em Bruxelas, em vinte e dois de setembro de dois mil e onze.
      Întocmit la Bruxelles la douăzeci și doi septembrie două mii unsprezece.
      V Bruseli dňa dvadsiateho druhého septembra dvetisícjedenásť.
      V Bruslju, dne dvaindvajsetega septembra leta dva tisoč enajst.
      Tehty Brysselissä kahdentenakymmenentenätoisena päivänä syyskuuta vuonna kaksituhattayksitoista.
      Som skedde i Bryssel den tjugoandra september tjugohundraelva.
      Gjört í Brussel þann tuttugasta og annan september árið tvö þúsund og ellefu.
      Utferdiget i Brussel den tjueandre september to tusen og elleve.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         Fyrir hönd lýðveldisins Íslands

         Für das Fürstentum Liechtenstein

         For Kongeriket Norge

         Für die Schweizerische Eidgenossenschaft
         Pour la Confédération suisse
         Per la Confederazione svizzera

      (1)  EFT L 281 af 23.11.1995, s. 31.

      (2)  Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (EFT L 145 af 31.5.2001, s. 43).

      (3)  På tidspunktet for undertegnelsen af denne ordning vedtages disse retsakter og foranstaltninger af Kommissionen i overensstemmelse med Europa-Parlaments og Rådets forordning (EU) nr. 182/2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (EUT L 55 af 28.2.2011, s. 13) eller i overensstemmelse med artikel 5a i Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen (EFT L 184 af 17.7.1999, s. 23), senest ændret ved afgørelse 2006/512/EF af 17. juli 2006 (EUT L 200 af 22.7.2006, s. 11).
   BILAG
   Liste over eksisterende udvalg, der bistår Europa-Kommissionen i udøvelsen af dens gennemførelsesbeføjelser, hvad angår gennemførelsen, anvendelsen og udviklingen af Schengenreglerne:

               —

               udvalget nedsat ved Rådets forordning (EF) nr. 1683/95 af 29. maj 1995 om ensartet udformning af visa (1)

               —

               udvalget nedsat ved Europa-Parlamentets og Rådets forordning (EF) nr. 1987/2006 af 20. december 2006 om oprettelse, drift og brug af anden generation af Schengeninformationssystemet (SIS II) (2) og med Rådets afgørelse 2007/533/RIA af 12. juni 2007 om oprettelse, drift og brug af anden generation af Schengeninformationssystemet (SIS II) (3). Dette udvalg bistår også Europa-Kommissionen i anvendelsen af følgende retsakter:

                           —

                           Europa-Parlamentets og Rådets forordning (EF) nr. 767/2008 af 9. juli 2008 om visuminformationssystemet (VIS) og udveksling af oplysninger mellem medlemsstaterne om visa til kortvarigt ophold (VIS-forordningen) (4)

                           —

                           Rådets forordning (EF) nr. 1104/2008 af 24. oktober 2008 om overgang fra Schengeninformationssystemet (SIS 1+) til anden generation af Schengeninformationssystemet (SIS II) (5)

                           —

                           Rådets afgørelse 2008/839/RIA af 24. oktober 2008 om overgang fra Schengeninformationssystemet (SIS 1+) til anden generation af Schengeninformationssystemet (SIS II) (6)

               —

               udvalget nedsat ved Rådets afgørelse 2004/201/RIA af 19. februar 2004 om proceduren for ændring af Sirene-Håndbogen (7) og ved Rådets forordning (EF) nr. 378/2004 af 19. februar 2004 om proceduren for ændring af Sirene-Håndbogen (8) — for at bistå Europa-Kommissionen med at ændre Sirene-Håndbogen

               —

               udvalget nedsat ved Rådets beslutning 2005/267/EF af 16. marts 2005 om oprettelse af et sikkert, webbaseret informations- og koordineringsnet for medlemsstaternes indvandringsmyndigheder (9)

               —

               udvalget nedsat ved Europa-Parlamentets og Rådets forordning (EF) nr. 562/2006 af 15. marts 2006 om indførelse af en fællesskabskodeks for personers grænsepassage (Schengen-grænsekodeks) (10) — for at bistå Europa-Kommissionen på området ydre grænser

               —

               udvalget »solidaritet og forvaltning af migrationsstrømme« nedsat med Europa-Parlamentets og Rådets beslutning nr. 574/2007/EF af 23. maj 2007 om oprettelse af Fonden for De Ydre Grænser for perioden 2007-2013 som en del af det generelle program om solidaritet og forvaltning af migrationsstrømme (11)

               —

               udvalget nedsat ved Europa-Parlamentets og Rådets forordning (EF) nr. 810/2009 af 13. juli 2009 om en fællesskabskodeks for visa (visumkodeks) (12) — »Visumudvalget«.

      (1)  EFT L 164 af 14.7.1995, s. 1.

      (2)  EUT L 381 af 28.12.2006, s. 4.

      (3)  EUT L 205 af 7.8.2007, s. 63.

      (4)  EUT L 218 af 13.8.2008, s. 60.

      (5)  EUT L 299 af 8.11.2008, s. 1.

      (6)  EUT L 299 af 8.11.2008, s. 43.

      (7)  EUT L 64 af 2.3.2004, s. 45.

      (8)  EUT L 64 af 2.3.2004, s. 5.

      (9)  EUT L 83 af 1.4.2005, s. 48.

      (10)  EUT L 105 af 13.4.2006, s. 1.

      (11)  EUT L 144 af 6.6.2007, s. 22.

      (12)  EUT L 243 af 15.9.2009, s. 1.
 ---documentbreak--- NA ---documentbreak---

               13.4.2012

               DA

               Den Europæiske Unions Tidende

               L 103/10

         FÆLLES ERKLÆRING AFGIVET AF DE KONTRAHERENDE PARTER OM DEN SPECIFIKKE ASSOCIERING MED GENNEMFØRELSEN, ANVENDELSEN OG UDVIKLINGEN AF SCHENGENREGLERNE
   De kontraherende parter erklærer hermed i fællesskab, at Republikken Islands, Fyrstendømmet Liechtensteins, Kongeriget Norges og Det Schweiziske Forbunds specifikke associering i gennemførelsen, anvendelsen og udviklingen af Schengenreglerne ikke skal anses for at udgøre retlig eller politisk præcedens for noget andet område for samarbejde mellem Den Europæiske Union og disse stater.